PATVIRTINTA

Kauno miesto savivaldybės tarybos

2013 m. balandžio 18 d. sprendimu

Nr. T-215

(Kauno miesto savivaldybės tarybos

2015 m. liepos 21 d.

sprendimo Nr. [T-408](http://dokumentai/dokumentai/taryba/sprendimai/2015/t158408.docx)

redakcija)

**VIETOS BENDRUOMENIŲ SAVIVALDOS 2013–2015 METŲ PROGRAMOS LĖŠŲ VIETOS BENDRUOMENIŲ SPRENDIMAMS ĮGYVENDINTI KAUNO MIESTO SAVIVALDYBĖJE SKYRIMO IR NAUDOJIMO, VIETOS BENDRUOMENĖS TARYBOS SUDARYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vietos bendruomenių savivaldos 2013–2015 metų programos lėšų vietos bendruomenių sprendimams įgyvendinti Kauno miesto savivaldybėje skyrimo ir naudojimo, vietos bendruomenės tarybos sudarymo tvarkos aprašas (toliau – Aprašas) nustato lėšų skyrimo ir naudojimo, stebėsenos, kontrolės ir atsiskaitymo tvarką ir vietos bendruomenės tarybos sudarymo ir veiklos principus.

2. Aprašas parengtas vadovaujantis Lietuvos Respublikos vietos savivaldos įstatymo  
16 straipsnio 4 dalimi, Vietos bendruomenių savivaldos 2013–2015 metų programa, patvirtinta Lietuvos Respublikos socialinės apsaugos ir darbo ministro 2013 m. vasario 25 d. įsakymu Nr. A1-71 „Dėl Vietos bendruomenių savivaldos 2013–2015 metų programos patvirtinimo“ (toliau – Programa), Vietos bendruomenių savivaldos 2013–2015 metų programos įgyvendinimo aprašu, patvirtintu Lietuvos Respublikos socialinės apsaugos ir darbo ministro 2013 m. kovo 7 d. įsakymu Nr. A1-102 „Dėl Vietos bendruomenių savivaldos 2013–2015 metų programos įgyvendinimo aprašo patvirtinimo“ (toliau – Įgyvendinimo aprašas).

3. Aprašas tvirtinamas ir keičiamas Kauno miesto savivaldybės (toliau – Savivaldybė) tarybos sprendimu.

4. Apraše vartojamos sąvokos atitinka Lietuvos Respublikos vietos savivaldos įstatyme ir Programoje vartojamas sąvokas.

**II SKYRIUS**

**VIETOS BENDRUOMENIŲ TARYBŲ SUDARYMAS IR VEIKLA**

5. Aleksoto, Eigulių, Centro, Dainavos, Gričiupio, Vilijampolės, Panemunės, Petrašiūnų, Šančių, Šilainių ir Žaliakalnio seniūnijose (toliau – seniūnija) sudaroma po vieną vietos bendruomenės tarybą (toliau – VBT).

6. VBT sudaroma iš 9 narių: 3 seniūnaičius deleguoja seniūnaičių sueiga, 3 atstovus demokratiniais principais išrenka ir deleguoja seniūnijos teritorijoje veikiančios bendruomeninės organizacijos, 1 atstovą deleguoja religinės bendruomenės ir bendrijos, 2 atstovus pasiūlo seniūnai.

7. Seniūnas, pasitaręs su seniūnaičiais ir vietos bendruomenės organizacijų atstovais, į VBT kviečia pavienius vietos bendruomenės narius, vietos bendruomenės gyventojų poreikius tenkinančių nevyriausybinių organizacijų, Savivaldybės institucijų ir įstaigų atstovus, tačiau jie negali sudaryti daugiau kaip 1/3 VBT narių.

8. VBT sudarymo seniūnijose procedūra pradedama paskelbus informaciją apie Vietos bendruomenių savivaldos 2013–2015 metų programą, jos tikslus bei seniūnijų VBT sudarymą seniūnijose Savivaldybės, seniūnijos interneto svetainėse ir informacinėse lentose. Seniūnai Savivaldybės administracijos direktoriui arba jo įgaliotam asmeniui, seniūnaičiams ir toje vietos bendruomenėje veikiančių bendruomeninių organizacijų, religinių bendruomenių ir bendrijų atstovams  išsiunčia pranešimus apie pasitarimą dėl VBT sudarymo.

9. VBT sudėtį seniūno teikimu tvirtina Savivaldybės administracijos direktorius.

10. Pradedant antrais Programos įgyvendinimo metais, kasmet vykdoma ne mažiau kaip ketvirtadalio VBT narių rotacija.

11. VBT veiklos tikslas – bendradarbiaujant su vietos bendruomene priimti sprendimus dėl Programai įgyvendinti skirtų valstybės biudžeto lėšų panaudojimo tenkinant viešuosius vietos bendruomenės poreikius.

12. VBT darbo forma yra posėdžiai. VBT posėdis laikomas teisėtu, jeigu jame dalyvauja ne mažiau kaip 2/3 jos narių. VBT posėdžiai yra atviri.

13. VBT pirmo posėdžio metu tvirtina savo darbo reglamentą, kuriame aprašoma VBT darbo tvarka, išrenka pirmininką, pavaduotoją ir sekretorių. VBT pirmininku negali būti Savivaldybės administracijos atstovas.

14. VBT sprendimus priima posėdyje dalyvaujančių narių balsų dauguma. Jeigu balsai pasiskirsto po lygiai, lemia VBT pirmininko (jei jo nėra, – pirmininko pavaduotojo) balsas. VBT sprendimai įforminami VBT posėdžių protokolais. Protokolus pasirašo VBT posėdžio pirmininkas ir sekretorius.

15. Tinkamomis finansuoti laikomos VBT sprendimu patvirtintos veiklos, tenkinančios vietos bendruomenių viešuosius poreikius, nurodytus Įgyvendinimo apraše.

16. VBT posėdžių protokolai kartu su patvirtintų veiklų finansavimo paraiškomis, parengtomis pagal priede pateiktą formą, pateikiami seniūnui.

17. Seniūnas turi teisę kartu su motyvuotu raštu grąžinti VBT pateiktas paraiškas, kurios prieštarauja Įgyvendinimo aprašui ir kitiems galiojantiems teisės aktams.

18. VBT sprendimus dėl veiklų finansavimo tvirtina Savivaldybės administracijos direktorius.

19. Savivaldybės administracija įgyvendina ar paveda įgyvendinti seniūnijoms ar kitiems už Programos įgyvendinimą savivaldybėje atsakingiems subjektams VBT sprendimu numatytas finansuoti veiklasir informuoja apie jas savivaldybės ir vietos bendruomenių gyventojus.

**III SKYRIUS**

**LĖŠŲ SKYRIMAS, NAUDOJIMAS, STEBĖSENA IR KONTROLĖ**

20. VBT sprendimams įgyvendinti skirtos Programos lėšos Savivaldybės administracijos direktoriaus įsakymu skiriamos visoms seniūnijoms, kuriose sudarytos VBT, pagal šiuos kriterijus:

20.1. pusė skiriamos sumos padalijama visoms seniūnijoms lygiomis dalimis (bazinė dalis);

20.2. kita pusė sumos padalijama visoms seniūnijoms pagal kiekvienos seniūnijos gyventojų skaičių (70 proc.) ir teritorijos dydį (30 proc.).

21. Savivaldybės administracijos direktorius:

21.1. vadovaudamasis Aprašo 20 punktu, paskirsto lėšas seniūnijoms VBT sprendimams įgyvendinti ir apie tai jas informuoja raštu;

21.2. teikia konsultacijas seniūnijoms dėl VBT sprendimu patvirtintų veiklų įgyvendinimo;

21.3. vykdo patvirtintų veiklų įgyvendinimo stebėseną ir kontrolę;

21.4. atsako už informacijos ir pateiktų dokumentų teisingumą, tikslumą, pateikimą laiku, gautų valstybės biudžeto lėšų buhalterinės apskaitos tvarkymą teisės aktų nustatyta tvarka.

22. Seniūnai:

22.1. rūpinasi VBT posėdžių organizavimu: patalpomis, reikalingomis priemonėmis ir kitomis VBT veiklai reikalingomis sąlygomis;

22.2. pateikia Savivaldybės administracijos direktoriui Aprašo 16 punkte nurodytas paraiškas;

22.3. vykdo Savivaldybės administracijos direktoriaus pavedimus dėl VBT sprendimu patvirtintų veiklų įgyvendinimo ir visuomenės informavimo;

22.4. užtikrina, kad VBT sprendimu patvirtintoms veikloms įgyvendinti skirtomis lėšomis nebūtų finansuojamos išlaidos, kurios yra finansuojamos iš kitų finansavimo šaltinių;

22.5. kiekvienais metais iki vasario 15 dienos pateikia Savivaldybės administracijos direktoriui veiklų įgyvendinimo ataskaitas.

**IV SKYRIUS**

**BAIGIAMOSIOS NUOSTATOS**

23. Informacija apie VBT personalinę sudėtį, organizuojamų posėdžių laiką ir vietą, darbotvarkes, VBT svarstyti pateiktas, atrinktas ir VBT sprendimu patvirtintas veiklas, veiklų įgyvendinimo rezultatus ir panaudotas lėšas skelbiama Savivaldybės, seniūnijų interneto svetainėse, informaciniuose stenduose, bendruomenių renginiuose ir kitais gyventojams priimtinais būdais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vietos bendruomenių sprendimams įgyvendinti Kauno miesto

savivaldybėje skyrimo ir naudojimo, vietos bendruomenės

tarybos sudarymo tvarkos aprašo

priedas

**(Paraiškos skirti Vietos bendruomenių savivaldos 2013–2015 metų programos lėšų vietos bendruomenių sprendimams įgyvendinti forma)**

**PARAIŠKA SKIRTI VIETOS BENDRUOMENIŲ SAVIVALDOS 2013–2015 METŲ PROGRAMOS LĖŠŲ VIETOS BENDRUOMENIŲ SPRENDIMAMS ĮGYVENDINTI**

**1. Informacija apie vietos bendruomenės tarybą**

|  |  |
| --- | --- |
| * 1. Seniūnijos pavadinimas |  |
|  | |

|  |  |
| --- | --- |
| 1.2. Adresas, tel., faksas, el. paštas |  |
|  | |

|  |  |
| --- | --- |
| 1.3. Vadovas (vardas, pavardė, adresas, tel.) |  |
|  | |

**2.** **Informacija apie numatytą vykdyti veiklą**

|  |  |  |  |
| --- | --- | --- | --- |
| **2.1. Veiklos grupė** | | | **Pažymėkite (X)** |
| **2.1.1.** **Socialinė veikla, skirta socialiai pažeidžiamiems bendruomenės nariams ir (ar) grupėms** (labdaros akcijų organizavimas, senyvo amžiaus ir kitų vienišų asmenų, kuriems reikalinga pagalba lankymas, pagalbos sau grupių organizavimas nuo priklausomybių ar kitų socialinių problemų kenčiantiems asmenims bei jų artimiesiems, renginių ir kitų priemonių, skatinančių socialinę atskirtį patiriančių asmenų ir grupių įsitraukimą į bendruomenės gyvenimą, organizavimas) | | |  |
| **2.1.2.** **Vaikų ir jaunimo užimtumas** (renginių, stovyklų ir kitų prasmingo vaikų ir jaunimo laisvalaikio užimtumo veiklų,  skatinančių asmeninių ir socialinių gebėjimų ugdymą, organizavimas) | | |  |
| **2.1.3. Kultūrinė ir švietėjiška veikla** (mokymo(si) priemonių, skatinančių kūrybiškumą, saviraišką ir vietos gyventojų išprusimą, organizavimas, vietos bendruomenės tapatybei ir telkimui reikšmingų leidinių leidyba) | | |  |
| **2.1.4. Sporto ir sveikatinimo veikla** (sportuojančių gyventojų telkimas, sporto varžybų ir treniruočių organizavimas, sveikai gyvensenai propaguoti skirtų renginių, teminių užsiėmimų ir mokymų organizavimas) | | |  |
| **2.1.5.** **Bendruomenės akcijos ir iniciatyvos, skirtos viešųjų erdvių ir aplinkos kokybei gerinti** (parkų, sporto ir poilsio aikštelių, vaikų žaidimų aikštelių, kitų vietos bendruomenės teritorijoje esančių poilsio ir rekreacijos vietų tvarkymas ir atnaujinimas, viešojo naudojimo patalpų pritaikymas bendruomenės poreikiams) | | |  |
| **2.1.6.** **Bendruomeninė veikla ir kita vietos bendruomenės sutelktumą ir gyvenimo kokybę gerinanti veikla** (pilietinių iniciatyvų (bendruomenės forumų), skatinančių vietos gyventojus kelti ir spręsti vietos bendruomenei svarbius klausimus, bendruomeninių organizacijų ir vietos valdžios institucijų bendradarbiavimą, organizavimas ir savanoriškos veiklos organizavimas) | | |  |
| **2.2. Konkretus veiklos pavadinimas** |  | | |
|  | | | |
| **2.3. Veiklų įgyvendinimo laikas** |  | | |
|  | | | |
| **2.4. Lėšos, reikalingos veikloms įgyvendinti** |  | | |
|  | | | |
|  |  |  | |

**3.** **Planuojamos veiklos pagrindimas**

|  |
| --- |
| **3.1. Planuojamos veiklos argumentai** (glaustai aprašykite konkrečią problemą, kurią sieksite spręsti įgyvendindami veiklas: kokia tai problema, kiek ji aktuali bendruomenei ir pan.) |
|  |

|  |
| --- |
| **3.2. Veiklos pristatymas (tikslas, veiklos įgyvendinimo etapai, rezultatai ir viešinimas)** |
|  |

**4. Veiklos įgyvendinimo planas**

|  |  |  |  |
| --- | --- | --- | --- |
| Nr. | Veiklos etapai | Laikas | Reikalingos lėšos (EUR) |
|  |  |  |  |
|  |  |  |  |
|  |  |  |  |

**5. Veiklos finansavimas**

**Pateikite detalią informaciją apie numatomas išlaidas**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Išlaidų pavadinimas** | | **Išlaidų paskirtis**  (Eur) | | | |  |
| **Einamiesiems tikslams**  (Eur) | | | **Ilgalaikiam turtui įsigyti**  (Eur) |
|  |  | |  | | |  |
|  |  | |  | | |  |
|  |  | |  | | |  |
| **IŠ VISO** | | |  |  | | |
|  | |  |  |  |  | |  |

**Seniūno parašas……………………………………. Data…………………**